CELEX: 62012TN0405
Language: el
Date: 2012-09-10 00:00:00
Title: Υπόθεση T-405/12: Προσφυγή-αγωγή της 10ης Σεπτεμβρίου 2012 — FH (*) κατά Επιτροπής

27.10.2012   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  C 331/32
               
            
         Προσφυγή-αγωγή της 10ης Σεπτεμβρίου 2012 —  FH (*1) κατά Επιτροπής
         (Υπόθεση T-405/12)
         (2012/C 331/61)
         Γλώσσα διαδικασίας: η γαλλική
         
            Διάδικοι
         
         
            Προσφεύγων-ενάγων: FH (*1) (εκπρόσωποι: É. Boigelot και R. Murru, δικηγόροι)
         
            Καθής-Εναγόμενη: Ευρωπαϊκή Επιτροπή
         
            Αιτήματα του προσφεύγοντος -ενάγοντος
         
         Ο προσφεύγων -ενάγων ζητεί από το Γενικό Δικαστήριο:
         
                     —
                  
                  
                     να κρίνει την προσφυγή παραδεκτή και βάσιμη,
                  
               
                     —
                  
                  
                     επομένως,
                     
                                 —
                              
                              
                                 πριν εκδώσει οριστική απόφαση, και στο πλαίσιο της διεξαγωγής αποδείξεων, να διατάξει την προσκόμιση της συμβάσεως-πλαισίου DI/06350-00 η οποία συνήφθη μεταξύ της Επιτροπής και της εταιρίας Intrasoft,
                              
                           
                                 —
                              
                              
                                 να ακυρώσει την απόφαση της 10ης Ιουλίου 2012 και, κατά συνέπεια, τη διόρθωση της 11ης Ιουλίου 2012,
                              
                           
                                 —
                              
                              
                                 να υποχρεώσει την Ευρωπαϊκή Επιτροπή να αποκαταστήσει τη ζημία που υπέστη ο προσφεύγων, η οποία ορίσθηκε στο συνολικό ποσό των 12 500 EUR, με την επιφύλαξη περαιτέρω αυξήσεως κατά τη διάρκεια της διαδικασίας,
                              
                           
                                 —
                              
                              
                                 εν πάση περιπτώσει, να καταδικάσει την καθής στα δικαστικά έξοδα, δυνάμει του άρθρου 87 του Κανονισμού Διαδικασίας του Γενικού Δικαστηρίου της Ευρωπαϊκής Ένωσης.
                              
                           
               
            Ισχυρισμοί και κύρια επιχειρήματα
         
         Προς στήριξη της προσφυγής-αγωγής ο προσφεύγων-ενάγων προβάλλει τρεις λόγους.
         
                     1)
                  
                  
                     Ο πρώτος λόγος αντλείται από παραβίαση της αρχής της υποχρεώσεως αιτιολογήσεως, της δικαιολογημένης εμπιστοσύνης και των δικαιωμάτων άμυνας, δεδομένου ότι ο προσφεύγων έλαβε γνώση προφορικώς της επίδικης αποφάσεως περί ανακλήσεως με άμεση ισχύ των δικαιωμάτων του πρόσβασης στα κτίρια της Επιτροπής, η οποία αναφέρεται μόνο στα πρακτικά μιας προφορικής εξέτασης του προσφεύγοντος από το τμήμα ανθρώπινων πόρων και ασφάλειας της Επιτροπής. Ο προσφεύγων διατείνεται ότι η επίδικη απόφαση δεν εκθέτει τα στοιχεία τα οποία οδήγησαν την Επιτροπή στη λήψη της και ότι η έννομη βάση της απόφασης κοινοποιήθηκε στον προσφεύγοντα με διορθωτικό το οποίο εκδόθηκε μετά τη θέση σε ισχύ της αποφάσεως.
                  
               
                     2)
                  
                  
                     Ο δεύτερος λόγος αντλείται από παραβίαση της αρχής του τεκμηρίου αθωότητας, καθόσον, η επίδικη απόφαση στηρίζεται μόνο στο γεγονός ότι η βελγική αστυνομία εξέτασε τον προσφεύγοντα στο πλαίσιο μίας έρευνας που δεν αφορούσε τον ίδιο αλλά έναν από τους παιδικούς του φίλους, με τον οποίο είχε κατά καιρούς τηλεφωνικές συνομιλίες.
                  
               
                     3)
                  
                  
                     Ο τρίτος λόγος αντλείται από παραβίαση της αρχής της αναλογικότητας, δεδομένου ότι η Επιτροπή απαγόρευσε στον προσφεύγοντα την πρόσβαση στα κτίρια της, χωρίς να του έχει απαγγελθεί καμία κατηγορία και ενώ η εν λόγω αστυνομική έρευνα δεν τον αφορούσε.
                  
               
            (*1)  Πληροφορίες που διεγράφησαν ή αντικαταστάθηκαν στο πλαίσιο της προστασίας των δεδομένων προσωπικού χαρακτήρα και/ή εμπιστευτικότητας.